# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **SC FORESTBROD SRL**, cu sediul în Str. PRINCIPALA, Nr. 270, Brodina, Judetul Suceava, cu adresa nr. 125 din 21.05.2015, înregistrată la APM Suceava cu nr. 4497/22.05.2015, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 29.05.2015, că proiectul ***Balastiera Suceava-Valea Boului*** propus a fi amplasat în com. Straja nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 2, lit. a;

b) Lucrările propuse constau în:

- scopul investiţiei este recalibrarea şi decolmatarea albiei minore a râului Suceava şi mărirea secţiunii de scurgere;

- perimetrul de exploatare ***Suceava-Valea Boului*** este situat în extravilanul comunei Straja, în albia minoră a râului Suceava, pe malul stâng, la cca 870 m amonte de pe drumul forestier Valea Boului şi la 3,4 km aval de podul de pe linia CF Rădăuţi-Brodina, între bornele CSA 105-104;

- accesul în perimetru se face pe drumuri locale din com. Straja şi pe un drum de exploatare pe malul stâng al râului Suceava.Pentru îndepărtarea cursului de apă de malul stâng şi dirijarea acestuia pe braţul drept al râului se va realize un dig de închidere de ballast, cu lungimea de 17 m, lăţimea la coronament de 4 m şi înălţimea de 1 m; panta taluzelor va fi de 1:1,5 amonte şi 1:2 aval.

- perimetrul de exploatare are formă poligonală cu suprafaţa de 20.000 mp, Lmed= 600 m şi lmed= 35 m; adâncimea maximă de exploatare va fi de 2,91 m, iar cea medie de 1,76 m, fără a coborî sub cota naturală a talvegului râului;

- pilieri de siguranţă:- minim 870 m amonte de podul de pe drumul forestier Valea Boului;

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

- nu este cazul.

Condiţiile de realizare a proiectului:

a)- titularul are obligaţia de a constitui garanţia financiară pentru lucrările de refacere a mediului, în conformitate cu prevederile legale;

b)- titularul are obligaţia ca înainte de începerea exploatării să solicite şi să obţină autorizaţia de mediu;

c)- exploatarea se va face strict cu respectarea condiţiei de adâncime maximă de exploatare permisă de actele de reglementare, făfă a coborî sub cota talvegului natural al râului

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Ing. Vasile Oşean**

**Şef Serviciu Avize, Acorduri, Autorizaţii, Întocmit,**

**Ing. Constantin Burciu Ing. Doru Cojocaru**